Borgarting lagmannsrett

Borgarting lagmannsrett er en av seks lagmannsretter i Norge. Lagmannsretten er ankedomstol i så vel sivile saker som straffesaker og lagdømmet omfatter Oslo, kommunene Asker, Bærum, Lunner og Jevnaker i Akershus og hele Buskerud fylke. Oslo tingrett, Buskerud tingrett, Ringerike og Hallingdal tingrett og Asker og Bærum tingrett sogner til Borgarting. 

Borgarting lagmannsrett har sete i Oslo i deler av Munchkvartalet. Det er den største av lagmannsrettene både i antall saker, antall dommere (63) og antall innbyggere.

 Historie 
Tidligere var det Eidsivating lagmannsrett som hadde sete i Oslo og den omfattet det meste av Østlandet.  I 1995 ble domstolen delt ved at det ble opprettet en ny lagmannsrett med sete i Hamar og dens område er Innlandet, Østfold og Akershus øst for Oslo med unntak av kommunene Lunner og Jevnaker som hører til Borgarting lagmannsrett. Siden den nye domstolens rettskrets omfatter området for det gamle Eidsivatinget, er det denne domstolen som fører navnet videre. Den resterende (og største) delen av lagmannsretten fikk derfor navn etter Borgartinget som var navnet på det gamle tinget som ble holdt i Sarpsborg.

Bygningen
Bygningskomplekset i Keysers gate sto ferdig i 2005 og er tegnet av DARK Arkitekter i samarbeid med Solheim Jacobsen Arkitekter og Zinc AS. Den inneholder rettssaler i de nederste fire etasjene, kontorer i de neste seks og et stort møterom og kantine for de ansatte i toppetasjen. 

Den forrige bygningen i Munchs gate 4 ble opprinnelig bygget for Oslo handelsgymnasium. Den er nå restaurert og ombygd til rettssaler.

Avdelinger og oppgaver
Domstolen ledes av førstelagmann Marianne Vollan og er delt i tre dømmende avdelinger som hver har to lagmenn hvorav den ene er avdelingsleder. Hver avdeling har et avdelingssekretariat med en egen seksjonsleder. I tillegg har domstolen en fjerde avdeling – en ankeavdeling – med eget avdelingssekretariat. Det er ingen dommere som er knyttet fast til denne avdelingen, de øvrige avdelingen avgir dommere etter en bestemt turnus. Ankeavdelingen foretar ankeprøving i både sivile saker og straffesaker og behandler dessuten anker over kjennelser og beslutninger – det som tidligere het kjæremål. Domstolen har også en administrativ fellesavdeling som ledes av en direktør.

Lagmannsretten behandler alle anker over avgjørelser i de tingretter som hører til lagdømmet – både i straffesaker og sivile saker. Lagmannsrettens avgjørelser kan – i  begrenset utstrekning – ankes til Høyesterett.

Dommere per 1. februar 2023
NavnFødselsårTiltrådtAvdMarianne Vollan (førstelagmann) (lagmann)19583 (lagmann)  1968  20051Christian Lund (lagmann)2Torkjel Nesheim (lagmann)1Kjersti Buun Nygaard (lagmann)2Eyvin Sivertsen (lagmann)20124 (lagmann)197320113Hugo Abelseth1Fanny Platou Amble3Pål Morten Andreassen2  1958  20131Fredrik Charlo Borchsenius 20053Erik Bratterud3Guro Hansson Bull1Ola Dahl2  1958  20113Frode Elgesem1Marit Bjørånesset Frogner2Bjørn Eirik Hansen2Anne Cathrine Haug-Hustad3  1954  20063Thom Arne Hellerslia3Øystein Hermansen19951Kristel Heyerdahl2Håvard Holm2Jannicke Johannessen3Henrik E. Kolderup1Anette Isachsen Kræmer3Halvard Leirvik3  1965  20113Vibeke Irene Løvold1Ingvild Mestad1Jørgen Monn2Agnar Nilsen jr.1Tine Kari Nordengen20123Jan Eivind Norheim3Harald Georg Nyhus1Ida Skirstad Pollen1Thomas Christian Poulsen1Nils Ihlen Ramm20033Michael Reiertsen2Hedda Remen20023   20113Kristin Robberstad2Mads Wilhelm Ruland1Dag Arne Ruud3Espen Sandvik2Henrik Westborg Smiseth1Irene Sogn2Marius Stub2Ingeborg Kristin Sunde1Arne-Martin H. Sørli2Karl Otto Thorheim3  1956  20062Harald Georg Venger2Eirik Vikanes1Lisa Vogt-Lorentzen2Jane Wesenberg3  1957  20052Elisabeth Wittemann1Øistein Aamodt2Halvor Aas1

 Referanser 

Eksterne lenker

 Borgarting lagmannsrett
 DARK Arkitekter om bygningen


Kategori:Ankedomstoler
Kategori:Domstoler i Norge
Kategori:Byggverk i Oslo
Kategori:Oslos myndigheter
Kategori:Myndigheter i Akershus
Kategori:Myndigheter i Buskerud